**národná rada slovenskej republiky**

VII. volebné obdobie

Číslo: CRD-1020/2017

**501a**

**Informácia**

**o prerokovaní výročnej správy o činnosti Ústavu pamäti národa za rok 2016 (tlač 501) vo Výbore Národnej rady Slovenskej republiky pre ľudské práva a národnostné menšiny**

V súlade s § 12 ods. 5 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov 12. mája 2017 predložil predseda Správnej rady Ústavu pamäti národa Ondrej Krajňák výročnú správu Ústavu pamäti národa za rok 2016 Národnej rade Slovenskej republiky. Predseda Národnej rady Slovenskej republiky svojím rozhodnutím z 12. mája 2017 č. 569 pridelil výročnú správu Ústavu pamäti národa za rok 2016 (tlač 501) na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Schôdza gestorského výboru k prerokovaniu správy bola zvolaná na 14. júna 2017. Výbor nebol uznášaniaschopný, preto o správe nerokoval. Správa bola prerokovaná na ďalšej schôdzi výboru 20. júna 2017.

Výbor neprijal uznesenie k správe, nakoľko predložený návrh na uznesenie nezískal podporu nadpolovičnej väčšiny prítomných členov výboru.

Výbor svojím uznesením z 20. júna 2017 č. 60 poveril predsedníčku výboru Eriku Jurinovú predložiť na schôdzi Národnej rady Slovenskej republiky informáciu o prerokovaní výročnej správy o činnosti Ústavu pamäti národa, návrh na uznesenie Národnej rady Slovenskej republiky, a predkladať návrhy na ďalší postup pri rokovaní Národnej rady Slovenskej republiky.

Bratislava 20. júna 2017

Erika Jurinová v. r.

predsedníčka Výboru Národnej rady Slovenskej republiky pre ľudské práva a národnostné menšiny

**národná rada slovenskej republiky**

VII. volebné obdobie

Číslo: CRD-1020/2017

**návrh**

**uznesenie**

**národnej rady slovenskej republiky**

z........ júna 2017

k výročnej správe o činnosti Ústavu pamäti národa za rok 2016 (tlač 501)

Národná rada Slovenskej republiky

**berie na vedomie**

výročnú správu o činnosti Ústavu pamäti národa za rok 2016.